Document ID: 31997D0864

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Δεκεμβρίου 1997 για τροποποίηση της απόφασης 96/304/ΕΚ για τον καθορισμό των οικολογικών κριτηρίων απονομής του κοινοτικού οικολογικού σήματος στα λευκά είδη κρεβατιού και στις μπλούζες t-shrit (Κείμενο που παρουσιάζει ενδιαφέρον για τον ΕΟΧ) (97/864/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,
Εκτιμώντας:
ότι το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι προϋποθέσεις απονομής του κοινοτικού οικολογικού σήματος καθορίζονται ανά κατηγορία προϊόντων 7
ότι η απόφαση 96/304/ΕΚ της Επιτροπής, της 22ας Απριλίου 1996, για τον καθορισμό των οικολογικών κριτηρίων απονομής του κοινοτικού οικολογικού σήματος στα λευκά είδη κρεβατιού και στις μπλούζες t-shrit (2) πρέπει να τροποποιηθεί προκειμένου να διευκρινιστούν οι όροι «βαμβακερό 100 %» και «μείγμα βάμβακος και πολυεστέρα» 7
ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριοτέρων ενδιαφερομένων κύκλων στο πλαίσιο ενός γνωμοδοτικού σώματος 7
ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,
ΑΠΟΦΑΣΙΖΕΙ:
Άρθρο 1
Το άρθρο 1 δεύτερο εδάφιο της απόφασης 96/304/ΕΚ διαγράφεται και αντικαθίσταται από το ακόλουθο κείμενο:
«Σε όλες τις περιπτώσεις, τα νήματα που συνθέτουν το τελικό ύφασμα πρέπει να είναι βαμβακερά 100 % ή από μείγμα βάμβακος και πολυεστέρα. Επιτρέπεται ενδεχομένως παρουσία φυσικών ή συνθετικών ελαστικών νημάτων σε ποσοστό έως 5 % εάν δικαιολογείται για τεχνικούς λόγους.»
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 5 Δεκεμβρίου 1997.

Labels: 3
7
1
17